Source: https://www.cjib.nl/hu/nem-ert-egyet-az-ugyeszseg-dontesevel
Timestamp: 2019-04-21 22:29:24+00:00

Document:
Nem ért egyet az ügyészség döntésével? | CJIB
Nem ért egyet az ügyészség döntésével?
Fellebbezett az ügyészségnél egy közúti bírsággal kapcsolatban, és nem ért egyet a döntéssel? Ebben az esetben beadhat egy második fellebbezést is.
Szeretné megfellebbezni az ügyészség döntését?
Ön a jármű tulajdonosa? Vagy nem ön a tulajdonos, de az ön neve szerepel a levélen? Ebben az esetben beadhat fellebbezést.
Ön vezetett, de nem ön a jármű tulajdonosa? Ebben az esetben egy felhatalmazási űrlapot kitöltve tud fellebbezni.
A levelet küldje az alkörzeti bíróság címére. Ezt a levelünk kézhezvételétől számított hat héten belül meg kell tennie.
A levélnek az alábbi információkat kell tartalmaznia:
- az ön neve, címe, lakóhelye, születési ideje és helye;
- miért nem ért egyet a döntéssel;
- IBAN-száma (a bankszámlaszáma);
- a levél keltezési ideje;
A levelet a döntés másolatával együtt küldje az alábbi címre:
Előbb fizesse ki a bírságot
Mielőtt az alkörzeti bíróságnál fellebbezne, szükséges, hogy a bírságot "biztosítékként" kifizesse. Ehhez fizesse ki a bírságot az adminisztrációs költségekkel együtt. A 225 Euró fölötti bírságok esetében minimum 225 Eurót, illetve az adminisztrációs költségeket kell megfizetnie a Központi Bírságbeszedő Hivatalnak (CJIB). Ha még nincs 16 éves, és a bírság meghaladja a 112,50 Eurót, minimum 112,50 Eurót, valamint az adminisztrációs költségeket kell megfizetnie.
Ha a befizetést nem rendezi, az alkörzeti bíróság jó eséllyel nem veszi figyelembe a levelét. A bírságot ennek ellenére meg kell majd fizetnie.
Az ügyészség előbb megvizsgálja a fellebbezést. Ha az ügyész továbbra is úgy véli, hogy a bírság jogos, a fellebbezést felterjesztik az alkörzeti bírósághoz. Az ügyészség központi feldolgozó egysége (Parket CVOM) erről levélben tájékoztatja majd.
Ha a levélben az áll, hogy a fellebbezését felterjesztették, az alkörzeti bíróság be fogja hívni egy tárgyalásra. Ezen a tárgyaláson felkérik majd, hogy indokolja meg, miért nem ért egyet a bírsággal. Az alkörzeti bíróság általában a tárgyaláson meghozza a döntést. A döntésről postai úton is tájékoztatást kap.
Ha nem tud vagy nem akar részt venni a tárgyaláson, az alkörzeti bíróság az akta alapján hozza meg a döntést. A döntésről postai úton kap tájékoztatást.
Az alkörzeti bíróság döntésétől függ, hogy visszatérítik-e az összeget.
Ha az alkörzeti bíróság nem ért egyet önnel, nem fizetik vissza a befizetett összeget.
Ha az alkörzeti bíróság úgy dönt, hogy hatályon kívül helyezi a döntést vagy csökkenti a bírságot, megkapja a részleges vagy teljes visszatérítést.
Erről a Központi Bírságbeszedő Hivatal (CJIB) mindkét esetben írásban tájékoztatja.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság